Kontroversi ucapan Mat Sabu 2011

Kontroversi ucapan Mat Sabu 2011 muncul berikutan ucapan pemimpin PAS, Mohamad Sabu di Padang Menora, Tasek Gelugor, Pulau Pinang pada 21 Ogos 2011, kira-kira 10 hari sebelum ulang tahun kemerdekaan Malaysia . Petikan ucapan itu yang turut disiarkan dalam Youtube itu tentang pejuang atau pengganas terhadap Mat Indera dan 200 ahli Parti Komunis Malaya yang menyerang Rumah Pasung Bukit Kepong di selekoh Sungai Muar pada 23 Februari 1950. 
Beliau berkata :
".....Bukit Kepong, polis itu polis British, hak serang Bukit Kepong tulah pegawai kerajaan, ketuanya Mat Indra, Melayu, tetapi semua sejarah itu ditutup, Jins Samsuddin buat filem, Jins Samsuddin tu (orang) UMNO, cerita bukit Kepong, hak serang balai polis tu penjahat, polis tu polis British, sebelum merdeka negara kita diperintah oleh British, tapi dia buat filem yang hero hak pertahan balai polis, hak serang tu pengganas, padahal Mat Indra ketua penyerang balai polis tu dan akhirnya dia dihukum gantung di Jering Taiping, begitulah juga Tok Janggut, Tok Janggut ni lawan British, tapi sebelum British nak..nak bunuh dia, dia menghasut Sultan Kelantan untuk mengishtiharkan Tok Janggut sebagai penderhaka, bila ishtihar Tok Janggut sebagai penderhaka, barulah tok Janggut dihukum gantung di Pasir Puteh Kelantan. Semua sejarah negara kita bohong..."
Peristiwa Bukit Kepong berlaku kira-kira tujuh tahun sebelum Tanah Melayu mencapai kemerdekaan pada 31 Ogos 1957 dari penjajah British, tiga tahun selepas darurat diisytiharkan dan lima tahun selepas Jepun menyerah kalah dalam Perang Dunia II. Kejayaan PKM di Bukit Kepong disusuli pembunuhan Pesuruhjaya British , Sir Henry Gurney pada 6 Oktober 1951 di Gap, Bukit Fraser. Rundingan Baling pada 28 Disember 1955 nyata gagal meredakan perjuangan komunis. Kemuncak ancaman komunis (1948-1960) memaksa British membawa dan melatih 500,000 tentera dari Ghana, Kenya, Fiji, Nepal dan termasuk anak tempatan menentang 7000 ahli PKM.
Ucapan Mat Sabu itu bukanlah perkara baru tetapi dibangkitkan sejak sekian lama. Malahan perubahan sukatan pelajaran di Jepun mencetuskan kontroversi hampir serupa di negara itu.

Mat Indera:Pejuang atau petualang

Mat Indera adalah pemimpin 180 ahli, Rejimen ke-4, Parti Komunis Malaya yang menyerang dan membunuh 17 daripada 25 anggota polis (mata-mata) dan keluarga mereka kerana balai polis itu mulanya diketuai oleh seorang sarjan British, Ray Dancey .Kemudian Sarjan Jamil Mohd Shah mengetuai balai polis itu. Gerombolan komunis itu dipercayai dari kaum Cina yang dipimpin oleh Goh Peng Tun, tetapi dalam serangan ke atas Bukit Kepong, ia diketuai oleh Mat Indera yang telah menyeru agar pihak polis menyerah agar tidak dibunuh. Balai itu diserang selama 5 jam dari subuh 5 pagi hingga 10 pagi. Sasaran utama Mat Indera ialah Raymond Dancey yang merupakan ketua Rumah Pasong Bukit Kepong dan ketika itu baru sahaja menamatkan perkhidmatan di Wilayah Naungan British, Palestin.Adakah Ran Dancey seorang Polis British atau Polis Malaya? 
Balai polis yang ketika itu disebut sebagai "rumah pasung" terdiri daripada 25 orang anggota polis (mata-mata istilah ketika itu). Mulanya , penduduk 20 buah rumah di Kampung Jawa dan Kampung Durian Chondong tidak sedar akan serangan itu kerana bunyi letupan disangka bunyi mercun. Penghulu Ali bin Mustaffa dari Kampung Tui dan orang kampung cuba membantu.
Pasukan Mat Indera berjaya menawan Mariam Ibrahim , isteri Konstabel Mohamad Jaafar dan mendesak agar polis menyerah diri. Tetapi rayuan itu tidak diendahkan.
Mat Indera berjaya ditangkap secara "muslihat" oleh orang Melayu sendiri. Beliau digantung di Penjara Ayer Molek, Johor Bahru.
Mat Sabu mendakwa Datuk Onn Jaafar dan Tunku Abdul Rahman tidak layak diagungkan sebagai pejuang kemerdekaan kerana mereka adalah pegawai British. Dakwanya, Dato Onn dan Tunku tidak mengangkat senjata menentang British. Dato Onn adalah datuk kepada Menteri Dalam Negeri, Hishammuddin Hussein.
British mengharamkan semua parti politik termasuk Kesatuan Melayu Muda (KMM) dan PKMM.Pemimpin yang memperjuangkan kemerdekaan seperti Ahmad Boestamam, Dr Burhanuddin Helmi, Pak Sako dan lain-lain dipenjarakan. UMNO ditubuhkan pada 1946 pada saat Malayan Union hendak dibentuk.UMNO tidak diharamkan malah dijadikan wahana rundingan penubuhan Persekutuan Tanah Melayu 1948 dan kemerdekaan 31 Ogos 1957 . Sekiranya pembangkang Pakatan Rakyat berjaya merampas Putrajaya, sejarah akan ditulis semula kerana sejarah dan sambutan merdeka hanya memihak dan menonjolkan pemimpin UMNO.
Biasanya menjelang sambutan kemerdekaan, akan disiarkan filem Bukit Kepong arahan Datuk Jins Shamsuddin yang menggambarkan penyerang sebagai penjahat dan pengganas yang zalim dan anggota polis sebagai wira.Dalam filem itu tidak tersebut nama Mat Indera - seorang Melayu beragama Islam . Faktor-faktor Mat Indera terlibat dan latar belakang beliau tidak dipaparkan.